**נבחרת בולגריה בכדורגל** היא נבחרת הכדורגל הלאומית של בולגריה.

הדירוג הנוכחי של נבחרת בולגריה ברשימת הדירוג של פיפ"א, הוא המקום ה-83 בעולם, נכון ל-15 בפברואר 2024; הניקוד הוא 1,289.90 - עלייה של 2 נקודות לעומת ניקוד קודם. דירוג השיא 8 נמדד לראשונה ביוני 1995, והדירוג הנמוך ביותר 96 נמדד לראשונה באפריל 2012. הישגה הטוב ביותר בגביע העולם, היה ב-1994, כאשר ניצחה ברבע הגמר את גרמניה והעפילה לשלב חצי הגמר, בו הפסידה לאיטליה. בסיום הטורניר דורגה הנבחרת הבולגרית במקום הרביעי. חריסטו סטויצ'קוב, כוכב הנבחרת, כבש שישה שערים והוכתר למלך השערים של הטורניר יחד עם החלוץ הרוסי אולג סלנקו.

בולגריה השתתפה לראשונה במונדיאל 1962, אך לא הצליחה לעבור את שלב הבתים. גם בשלושת המונדיאלים הבאים, בשנים 1966, 1970 ו־1974 היא העפילה לטורניר אך לא הצליחה לעלות לשלב השני. במונדיאל 1986 הצליחה לעלות לשמינית הגמר, כאחת מהמדורגות במקום השלישי הטובות ביותר, אף על פי שלא ניצחה אפילו פעם אחת בשלב המוקדם (שתי תוצאות תיקו והפסד), בשמינית הגמר הודחה על ידי נבחרת מקסיקו המארחת. רק בהופעתה השישית במונדיאל, ב־1994, הצליחה בולגריה להשיג ניצחון בכורה נגד יוון לאחר 17 משחקים ללא ניצחון. הופעתה השביעית של בולגריה במונדיאל הייתה ב־1998, והיא לא הצליחה לשחזר את הישגה 4 שנים קודם והודחה בשלב הראשון ללא ניצחון. מאז לא הצליחה בולגריה להעפיל פעם נוספת למונדיאל.

ב־1996 העפילה בולגריה, לראשונה, לאליפות אירופה והודחה בשלב הבתים. ב־2004 העפילה בפעם השנייה אך רשמה הופעה כושלת שכללה שלושה הפסדים, ביניהם גם 0–5 נגד שוודיה.

היסטוריה
--------

### שנים ראשונות

נבחרת בולגריה בכדורגל נוסדה בשנת 1922. משחקה הראשון נערך בווינה נגד נבחרת אוסטריה בשנת 1924 והסתיים בתבוסה 0–6. בולגריה הוזמנה להשתתף במונדיאל 1930, אך נאלצה לדחות את ההזמנה מכיוון ששחקני הנבחרת לא קיבלו אישור היעדרות ממקומות עבודתם. בולגריה השתתפה לראשונה במוקדמות מונדיאל 1934, אך פרשה במהלך המוקדמות לאחר שהובסה על ידי הונגריה ואוסטריה. במוקדמות מונדיאל 1938 התמודדה בולגריה מול צ'כוסלובקיה על ההעפלה לטורניר הגמר. לאחר תיקו 1-1 ביתי, הובסה בולגריה בצ'כוסלובקיה 0–6. בולגריה לא השתתפה במוקדמות מונדיאל 1950 וחזרה להשתתף במוקדמות מונדיאל 1954, שגם בהן לא הצליחה בולגריה לנצח באף משחק. במוקדמות מונדיאל 1958, הצליחה לראשונה בולגריה לנצח, כאשר גברה פעמיים על נורווגיה, אך סיימה שנייה בבית אחרי הונגריה ושוב לא העפילה לטורניר הגמר. בולגריה השתתפה במוקדמות אליפות אירופה הראשונה, יורו 1960, אך לא הצליחה לעבור את יוגוסלביה בסיבוב הראשון.

### שנות ה-60 וה-70 במאה ה-20

מוקדמות מונדיאל 1962 היה טורניר המוקדמות המוצלח הראשון של בולגריה. היא שובצה לבית עם צרפת ופינלנד. לאחר תבוסה בצרפת, ניצחה בולגריה פעמיים את פינלנד ואירחה את צרפת במשחק האחרון, כאשר היא חייבת ניצחון על מנת להשתוות לצרפת במספר הנקודות בבית ובכך לקבוע משחק פלייאוף מכריע על העלייה למונדיאל. הצרפתים מבחינתם היו זקוקים לתיקו על מנת להעפיל למונדיאל. בולגריה ניצחה 0–1 ובכך כפתה על הצרפתים משחק פלייאוף מכריע על ההעפלה למונדיאל שהתקיים במילאנו, איטליה. גם במשחק זה ניצחה בולגריה 0–1 והיא העפילה למונדיאל לראשונה בתולדותיה. בשלב הבתים של טורניר הגמר, הפסידה בולגריה 0–1 לארגנטינה והובסה 1–6 על ידי הונגריה. במשחקה האחרון בשלב הבתים סיימה בולגריה בתיקו 0-0 עם אנגליה וסיימה במקום האחרון בבית.

במוקדמות יורו 1964 השיגה בולגריה ניצחון בכורה ולראשונה עברה סיבוב, לאחר שעברה את פורטוגל במשחק שלישי מכריע. בסיבוב השני התמודדה בולגריה מול צרפת ולאחר ניצחון ביתי 0–1, הפסידה בולגריה במשחק הגומלין בצרפת 1–3.

במוקדמות מונדיאל 1966 התמודדה בולגריה בבית המוקדם עם בלגיה וישראל. בולגריה ניצחה פעמיים את ישראל והמשחקים עם בלגיה הסתיימו בניצחון לכל צד. לכן סיימו בולגריה ובלגיה בראשות הבית עם אותו מספר נקודות ובדומה למוקדמות המונדיאל הקודם, שוב נערך משחק פלייאוף מכריע בין שתי הנבחרות על ההעפלה למונדיאל בפירנצה, איטליה. בולגריה ניצחה את בלגיה במשחק המכריע 1–2 והעפילה בפעם השנייה ברציפות לטורניר הגמר. בטורניר הגמר הפסידה בולגריה בכל משחקיה בשלב הבתים לברזיל, פורטוגל והונגריה וסיימה שוב במקום האחרון בבית.

במוקדמות יורו 1968 סיימה בולגריה ראשונה בבית המוקדם לפני פורטוגל, שוודיה ונורווגיה ועלתה לצמד משחקי פלייאוף על העלייה ליורו מול נבחרת איטליה. בולגריה ניצחה בביתה את איטליה 2–3, אך הפסידה במשחק הגומלין 0–2 ולא העפילה לטורניר הגמר.

במוקדמות מונדיאל 1970 סיימה בולגריה ראשונה בבית לפני פולין, הולנד ולוקסמבורג והעפילה לטורניר הגמר. בשלב הבתים של טורניר הגמר הפסידה בולגריה לפרו ולמערב גרמניה. היא סיימה את משחקיה בתיקו חסר חשיבות מול מרוקו וסיימה במקום השלישי בבית.

בולגריה לא העפילה גם ליורו 1972, אך הצליחה להעפיל למונדיאל 1974 בפעם השלישית ברציפות, לאחר שסיימה ראשונה בבית בטורניר המוקדמות לפני פורטוגל, צפון אירלנד וקפריסין. בולגריה פתחה את שלב הבתים בטורניר הגמר בתיקו 0-0 עם שוודיה ובתיקו 1-1 עם אורוגוואי, אולם סיימה את משחקיה בתבוסה 1–4 להולנד וסיימה במקום השלישי בבית.

בולגריה לא הצליחה להעפיל לשני טורנירי המונדיאל הבאים, כשהיא גם לא מצליחה בתווך להעפיל לראשונה לטורניר היורו.

### מונדיאל 1986

לאחר שנעדרה בולגריה פעמיים ברציפות מטורניר הגמר, העפילה בולגריה למונדיאל 1986, כשבטורניר המוקדמות היא מסיימת במקום השני בבית אחרי צרפת ומקדימה את מזרח גרמניה, יוגוסלביה ולוקסמבורג. בולגריה שיחקה במשחק הפתיחה של טורניר הגמר נגד אלופת העולם איטליה וסיימה עימה בתיקו 1-1. בהמשך סיימה בולגריה בתיקו 1-1 עם קוריאה הדרומית וסיימה את שלב הבתים בהפסד 0–2 לאלופת העולם שבדרך ארגנטינה. בולגריה סיימה במקום השלישי בבית והעפילה לשלב הבא לראשונה בתולדותיה, כקבוצה בעלת המאזן השלישי בטיבו מבין הקבוצות שסיימו במקום השלישי בשלב הבתים. בשמינית הגמר הפסידה בולגריה למקסיקו המארחת 0–2.

### מונדיאל 1994

בולגריה לא העפילה למונדיאל 1990. במוקדמות מונדיאל 1994 התמודדה בולגריה בבית עם שוודיה, צרפת, אוסטריה, פינלנד וישראל. במהלך המשחקים ניצחה בולגריה בישראל 0–2 וסיימה עימה בתיקו 2-2 בבולגריה. במשחק האחרון בשלב הבתים הגיעה בולגריה למשחק חוץ בצרפת. בשלב זה, שוודיה כבר הבטיחה את עלייתה למונדיאל וצרפת, שכבר איבדה הזדמנות אחת להעפיל לטורניר הגמר במשחקה הקודם לאחר שהופתעה בביתה 2–3 על ידי ישראל, הייתה זקוקה לתיקו על מנת לעלות, בעוד בולגריה הייתה חייבת לנצח. צרפת הובילה 0–1 במשחק אולם אמיל קוסטדינוב השווה ל-1-1. בשלב זה צרפת עדיין הייתה מעפילה למונדיאל, אך שער נוסף של קוסטדינוב בדקה ה-90 קבע מהפך 1–2 לבולגריה והעלה אותה במפתיע לטורניר הגמר מהמקום השני בבית.

בולגריה פתחה את שלב הבתים בטורניר הגמר בתבוסה 0–3 לניגריה, אך במשחקה השני השיגה את הניצחון הראשון בתולדותיה במסגרת המונדיאל, לאחר 17 משחקים ללא ניצחון, 0-4 על יוון. במשחקה האחרון בשלב הבתים התמודדה בולגריה מול ארגנטינה. בולגריה עלתה ליתרון 0–1 משער של חריסטו סטויצ'קוב ובהמשך נאלצה לשחק ב-10 שחקנים, לאחר שאחד משחקניה הורחק. אולם 3 דקות בתוספת הזמן הבקיע נסקו סיראקוב את השער השני לבולגריה שקבע 0–2 והעלה אותה לשמינית הגמר מהמקום השני בבית על חשבון ארגנטינה (שגם היא העפילה לשמינית הגמר, אך מהמקום השלישי בבית). בדומה למונדיאל הקודם בו השתתפה, בשמינית הגמר התמודדה בולגריה שוב מול מקסיקו. הפעם המשחק הסתיים בתיקו 1-1 ובולגריה ניצחה בבעיטות הכרעה מ-11 מטרים 1–3 והעפילה לרבע הגמר לראשונה בתולדותיה. ברבע הגמר התמודדה בולגריה מול אלופת העולם גרמניה. גרמניה הובילה 0–1 משער של לותר מתאוס בבעיטת עונשין מ-11 מטרים, אך רבע שעה לסיום השווה סטויצ'קוב ל-1-1 ו-3 דקות לאחר מכן הבקיע יורדן לצ'קוב את שער הניצחון המפתיע לבולגריה שניצחה 1–2 והעפילה לחצי הגמר. בחצי הגמר הפסידה בולגריה לאיטליה 1–2 ובמשחק על המקום השלישי הובסה מול שוודיה 0–4. בולגריה סיימה במקום הרביעי במונדיאל, הישג השיא בתולדותיה. סטויצ'קוב סים כמלך השערים בטורניר עם 6 שערים, בצוותא עם אולג סלנקו. כמו כן, סטויצ'קוב וקרסימיר באלקוב נבחרו לנבחרת הטורניר.

### יורו 1996

בולגריה הצליחה להעפיל לראשונה בתולדותיה ליורו 1996, לאחר שלא הצליחה לעשות כן בתשעת ניסיונותיה הקודמים. בשלב הבתים של טורניר הגמר היא סיימה בתיקו 1-1 עם ספרד וניצחה 0–1 את רומניה. במשחקה האחרון בשלב הבתים הפסידה בולגריה לצרפת 1–3 ובמשחק המקביל ניצחה ספרד את רומניה, מה שהוביל את בולגריה לסיים במקום השלישי בבית. סטויצ'קוב, שהבקיע את כל שלושת שעריה של בולגריה ובכך היה לסגן מלך השערים בטורניר, נבחר לאחד המצטיינים בטורניר.

### מונדיאל 1998

במוקדמות מונדיאל 1998 שוב שובצה בולגריה לבית המוקדם עם ישראל, כמו גם עם רוסיה, קפריסין ולוקסמבורג. אף על פי שבמשחקה הראשון הפסידה בולגריה בישראל 1–2, ניצחה בולגריה את ששת משחקיה הבאים במוקדמות, כולל ניצחון ביתי 0–1 על ישראל, והעפילה לטורניר הגמר מהמקום הראשון בבית. טורניר הגמר היה הרבה פחות מוצלח מהמונדיאל הקודם עבור בולגריה. היא פתחה את שלב הבתים בתיקו 0-0 עם פרגוואי ולאחר מכן הפסידה 0–1 לניגריה והובסה 1–6 על ידי ספרד כדי לסיים במקום האחרון בבית.

### יורו 2004

בולגריה לא הצליחה להעפיל ליורו 2000 ולמונדיאל 2002. היא הצליחה להעפיל ליורו 2004 לאחר שסיימה ראשונה בבית בטורניר המוקדמות לפני קרואטיה, בלגיה, אסטוניה ואנדורה. בטורניר הגמר הובסה בולגריה 0–5 על ידי שוודיה ובהמשך הפסידה גם לדנמרק ואיטליה וסיימה במקום האחרון בבית.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא נרשמה |
| הממלכה האיטלקיתהממלכה האיטלקית 1934 | לא העפילה |
| צרפתצרפת 1938 |
| ברזילברזיל 1950 | לא נרשמה |
| שווייץשווייץ 1954 | לא העפילה |
| שוודיהשוודיה 1958 |
| צ'ילהצ'ילה 1962 | סיבוב ראשון | 3 | 0 | 1 | 2 | 1 | 7 |
| אנגליהאנגליה 1966 | סיבוב ראשון | 3 | 0 | 0 | 3 | 1 | 8 |
| מקסיקומקסיקו 1970 | סיבוב ראשון | 3 | 0 | 1 | 2 | 5 | 9 |
| גרמניהגרמניה 1974 | סיבוב ראשון | 3 | 0 | 2 | 1 | 2 | 5 |
| ארגנטינהארגנטינה 1978 | לא העפילה |
| ספרדספרד 1982 |
| מקסיקומקסיקו 1986 | שמינית גמר | 4 | 0 | 2 | 2 | 2 | 6 |
| איטליהאיטליה 1990 | לא העפילה |
| ארצות הבריתארצות הברית 1994 | מקום רביעי | 7 | 3 | 1 | 3 | 10 | 11 |
| צרפתצרפת 1998 | סיבוב ראשון | 3 | 0 | 1 | 2 | 1 | 7 |
| קוריאה הדרומיתקוריאה הדרומית יפןיפן 2002 | לא העפילה |
| גרמניהגרמניה 2006 |
| דרום אפריקהדרום אפריקה 2010 |
| ברזילברזיל 2014 |
| רוסיהרוסיה 2018 |
| קטר (מדינה)קטר (מדינה) 2022 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 7/22 | 26 | 3 | 8 | 15 | 22 | 53 |

* משחקי תיקו כוללים גם משחקים שהוכרעו בבעיטות הכרעה

כל אליפויות אירופה
------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא העפילה |
| ספרדספרד 1964 |
| איטליהאיטליה 1968 |
| בלגיהבלגיה 1972 |
| יוגוסלביהיוגוסלביה 1976 |
| איטליהאיטליה 1980 |
| צרפתצרפת 1984 |
| גרמניהגרמניה 1988 |
| שוודיהשוודיה 1992 |
| אנגליהאנגליה 1996 | סיבוב ראשון | 3 | 1 | 1 | 1 | 3 | 4 |
| בלגיהבלגיה הולנדהולנד 2000 | לא העפילה |
| פורטוגלפורטוגל 2004 | סיבוב ראשון | 3 | 0 | 0 | 3 | 1 | 9 |
| אוסטריהאוסטריה שווייץשווייץ 2008 | לא העפילה |
| פוליןפולין אוקראינהאוקראינה 2012 |
| צרפתצרפת 2016 |
| האיחוד האירופיהאיחוד האירופי 2020 |
| גרמניהגרמניה 2024 |
| **סה"כ** | 2/17 | 6 | 1 | 1 | 4 | 4 | 13 |

* משחקי תיקו כוללים גם משחקים שהוכרעו בבעיטות הכרעה

ליגת האומות של אופ"א
--------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | ג | עלתה לדרג ב | 6 | 3 | 2 | 1 | 7 | 5 |
| איטליהאיטליה 2020-2021 | ב | ירדה לדרג ג | 6 | 0 | 2 | 4 | 2 | 7 |
| הולנדהולנד 2022-2023 | ג | שלב הבתים | 6 | 2 | 3 | 1 | 10 | 8 |
| 2024-2025 | ג |  |  |  |  |  |  |  |
| **סה"כ** | 18 | 5 | 7 | 6 | 19 | 20 |

* משחקי תיקו כוללים גם משחקים שהוכרעו בבעיטות הכרעה

סגל הנבחרת
----------

השחקנים הבאים זומנו למשחקי מוקדמות יורו 2024 נגד מונטנגרו והונגריה ב-24 וב-27 במרץ 2023.  

מעודכן לתאריך 20 במרץ 2023 .

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | דניאל נאומוב | 29 במרץ 1998 | 7 | 0 | בולגריהבולגריה צסק"א סופיה |
| 21 | שוער | איוואן דיולגרוב | 15 ביולי 1999 | 0 | 0 | בולגריהבולגריה צ'רנו מורה וארנה |
| 12 | שוער | סבטיסלב וטוסו | 9 ביולי 2002 | 4 | 0 | בולגריהבולגריה סלביה סופיה |
|  |
|
| 2 | מגן | איבאילו מרקוב | 5 ביוני 1997 | 0 | 0 | בולגריהבולגריה פודבסקידזי ביילסקו־ביאלה |
| 3 | מגן | חריסטיאן פטרוב | 24 ביוני 2002 | 1 | 0 | בולגריהבולגריה צסק"א סופיה |
| 5 | מגן | פלמן גלבוב | 2 בנובמבר 1995 | 4 | 0 | ישראלישראל מכבי נתניה |
| 6 | מגן | ויקטור פופוב | 5 במרץ 2000 | 6 | 0 | בולגריהבולגריה צ'רנו מורה וארנה |
| 15 | מגן | פטקו חריסטוב | 1 במרץ 1999 | 18 | 0 | איטליהאיטליה ונציה |
| 23 | מגן | ולנטין אנטוב | 9 בנובמבר 2000 | 16 | 1 | איטליהאיטליה מונצה |
|  | מגן | אנטון נדיקוב | 30 באפריל 1993 | 1 | 0 | בולגריהבולגריה לודוגורץ ראזגרד |
|  |
|
| 4 | קשר | איליה גרואב | 6 במאי 2000 | 5 | 0 | גרמניהגרמניה ורדר ברמן |
| 8 | קשר | יאניס קאראבליוב | 7 בפברואר 1993 | 11 | 0 | בולגריהבולגריה קישווארדה |
| 13 | קשר | יוני סטויאנוב | 22 במאי 2001 | 5 | 0 | ישראלישראל סקציה נס ציונה |
| 14 | קשר | סטניסלב שופוב | 23 בפברואר 2002 | 0 | 0 | בולגריהבולגריה צסק"א סופיה |
| 16 | קשר | מרין פטקוב | 2 באוקטובר 2003 | 4 | 1 | בולגריהבולגריה לבסקי סופיה |
| 17 | קשר | איוואן יורדאנוב | 7 בנובמבר 2000 | 2 | 0 | בולגריהבולגריה ספרטק ורנה |
| 18 | קשר | ניקולה אילייב | 6 ביוני 2004 | 5 | 0 | איטליהאיטליה אינטר מילאנו |
| 20 | קשר | פיליפ קראסטב | 15 באוקטובר 2001 | 9 | 0 | בולגריהבולגריה לבסקי סופיה |
| 22 | קשר | איליאן אילייב | 20 באוגוסט 1999 | 10 | 0 | קפריסיןקפריסין אפולון לימסול |
|  |
|
| 7 | קשר | גאורגי רוסב | 2 ביולי 1998 | 5 | 0 | בולגריהבולגריה צסק"א סופיה |
| 9 | חלוץ | ספס דלב | 22 בספטמבר 1989 | 39 | 4 | בולגריהבולגריה לודוגורץ ראזגרד |
| 10 | חלוץ | רדוסלאב קירילוב | 29 ביוני 1992 | 11 | 2 | בולגריהבולגריה צסק"א סופיה |
| 11 | חלוץ | קיריל דספודוב (קפטן) | 11 בנובמבר 1996 | 36 | 2 | בולגריהבולגריה לודוגורץ ראזגרד |
| 19 | חלוץ | מרטין מינצ'ב | 22 באפריל 2001 | 11 | 0 | צ'כיהצ'כיה ספרטה פראג |

שחקנים מפורסמים
---------------

שחקני הנבחרת לפני המשחק נגד שווייץ במהלך טורניר מוקדמות יורו 2012
* גיאורגי אספרוחוב
* חריסטו בונב
* דניאל בורימירוב
* קרסימיר בלאקוב
* דימיטאר ברבאטוב
* מריאן חריסטוב
* דימיטר יקימוב
* יורדן לצ'קוב
* בוריסלב מיכאילוב
* חריסטו סטויצ'קוב
* מרטין פטרוב
* סטיליאן פטרוב
* לובוסלב פנב
* אמיל קוסטדינוב
* סמיון סמיונוב
* טריפון איוונוב
* דימיטר פנב

שיאי שחקנים
-----------

נכון ל-16 בנובמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**סטיליאן פטרוב** שיאן ההופעות (105) בנבחרת בולגריה בכל הזמנים.

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | סטיליאן פטרוב | 1998–2011 | **105** | 8 |
| 2 | בוריסלב מיכאילוב | 1983 - 1998 | **102** | 0 |
| 3 | חריסטו בונב | 1967 - 1979 | **96**  | 48 |
| 4 | קרסימיר באלקוב | 1988 - 2003 | **92** | 16 |
| 5 | מרטין פטרוב | 1999 - 2011 | **90** | 19 |
| דימיטר פנב | 1965 - 1974 | 2 |
| איוולין פופוב | 2007– 2019 | 16 |
| 8 | רדוסטין קישישב | 1996 – 2009 | **83** | 1 |
| חריסטו סטויצ'קוב | 1986–1999 | 37 |
| 10 | אייאן סאדאקוב | 1981–1991 | **80**  | 9 |
| זלטקו ינקוב | 1989–1999 | 4 |
|

**דימיטר ברבאטוב** מלך השערים (48), במשותף עם חריסטו בונב, בנבחרת בולגריה בכל הזמנים.
### מלכי השערים

| דירוג | שחקן | שנים בנבחרת | שערים | ממוצע למשחק |
| --- | --- | --- | --- | --- |
| 1 | דימיטאר ברבאטוב | 2000–2009 | **48** | 0.62 |
| חריסטו בונב | 1967 - 1979 | 0.5 |
| 3 | חריסטו סטויצ'קוב | 1986–1999 | **37** | 0.45 |
| 4 | אמיל קוסטדינוב | 1988–1999 | **27** | 0.39 |
| 5 | לובומיר אנגלוב | 1931–1940 | **26** | 0.59 |
| 6 | פיטר ז'קוב | 1963 - 1972 | **25** | 0.57 |
| איוואן קולב | 1950–1966 | 0.33 |
| 8 | נסקו סירקוב | 1995–2006 | **24** | 0.31 |
| 9 | אטנס מיכאילוב | 1970–1983 | **23** | 0.51 |
| 10 | דימיטאר מילנוב | 1948–1959 | **20** | 0.51 |

קישורים חיצוניים
----------------

ויקישיתוף מדיה וקבצים בנושא **נבחרת בולגריה בכדורגל** בוויקישיתוף
* 

* אתר האינטרנט הרשמי של נבחרת בולגריה בכדורגל
* England V Bulgaria, בארכיון הסרטים של British Pathé,‏ משחק ידידות באצטדיון ומבלי, 11 בדצמבר 1968, שערים: אספרוחוב (בולגריה), הרסט (אנגליה) (באנגלית)

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |